[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 13.6.2007

KOM(2007) 324 endelig

RAPPORT FRA KOMMISSIONEN TIL EUROPA-PARLAMENTET OG RÅDET

om gennemførelsen af Rådets forordning (EF) nr. 814/2000 om informationsforanstaltninger vedrørende den fælles landbrugspoliti {SEC(2007) 800}

RAPPORT FRA KOMMISSIONEN TIL EUROPA-PARLAMENTET OG RÅDET

om gennemførelsen af Rådets forordning (EF) nr. 814/2000om informationsforanstaltninger vedrørende den fælles landbrugspolitik

DEL 1 FORANSTALTNINGER I HENHOLD TIL RÅDETS FORORDNING (EF) NR. 814/2000

I. Indledning

Denne rapport vedrører gennemførelsen af Rådets forordning (EF) nr. 814/2000 for årene 2003–2006.

Målsætningerne for informationsforanstaltningerne vedrørende den fælles landbrugspolitik som fastlagt i forordning (EF) nr. 814/2000 er:

at bidrage til dels at forklare og dels at iværksætte og udvikle denne politik |

at styrke den europæiske landbrugsmodel og befolkningens forståelse af den |

at informere landbrugerne og andre, der bor i landdistrikterne |

at oplyse offentligheden om den fælles landbrugspolitiks målsætninger og aktiviteter. |

- Foranstaltningerne er inddelt i to hovedkategorier:

foranstaltninger, der foreslås af tredjepartsorganisationer og medfinansieres af EUGFL. Det kan enten være programmer eller specifikke foranstaltninger. |

aktiviteter iværksat på Kommissionens initiativ og finansieret 100 % af EUGFL ("direkte aktiviteter"). |

- Rådet har besluttet (artikel 8 i forordning (EF) nr. 814/2000), at Kommissionen hvert andet år skal forelægge Europa-Parlamentet og Rådet en rapport om gennemførelsen af denne forordning. Denne er den anden rapport. Den første, som dækkede perioden 2000–2002, blev fremlagt i maj 2003[1].

Udviklingen af gennemførelsesbestemmelserne, som fastlægger reglerne for anvendelsen af forordning (EF) nr. 814/2000 og især bestemmelserne vedrørende tilskud til tredjeparter, blev beskrevet i rapporten fra maj 2003. I mellemtiden er der foretaget en mindre teknisk ændring af gennemførelsesbestemmelserne.[2]

Rapporten til Europa-Parlamentet og Rådet skulle oprindelig have været forelagt i december 2005. Denne frist blev imidlertid udsat for at få afsluttet den evaluering af foranstaltningerne under denne forordning, der foregik som led i Kommissionens evalueringspolitik for perioden 2000–2005, således at Kommissionen også kunne tage hensyn til resultaterne af denne evaluering[3]. Den fulde ordlyd samt et resumé kan findes på Europa-webstedet:http://ec.europa.eu/agriculture/eval/reports/cap_info/index_en.htm

De bilag og den liste over forkortelser, der er nævnt i teksten, findes i det ledsagende arbejdsdokument fra Kommissionens tjenestegrene.

II. Budget

For perioden 2003–2006 var der afsat 6,5 mio. EUR pr. år til informationsforanstaltninger under budgetpost B1-382 (som den hed i 2003) og efter ændringer i nomenklaturen budgetpost 05 08 06 for budgetårene 2004–2006.

Fordelingen mellem Kommissionens egne aktiviteter og tredjepartsorganisationers foranstaltninger (tilskud) var som følger:

2003: direkte aktiviteter (2 500 000) (38 %) – tilskud (4 000 000) (62 %),2004: direkte aktiviteter (2 500 000) (38 %) – tilskud (4 000 000) (62 %),2005: direkte aktiviteter (3 000 000) (46 %) – tilskud (3 500 000) (54 %),2006: direkte aktiviteter (3 700 000) (57 %) – tilskud (2 800 000) (43 %).

Med undtagelse af 2006, hvor der var en markant stigning i udnyttelsen af midlerne, var der for de årlige budgetter tale om et betydeligt underforbrug (gennemførelse på 64 % i 2003, 51 % i 2004, 61 % i 2005 og 98 % i 2006, se detaljer i tabel 2 under punkt IV). Den begrænsede udnyttelse af finansieringsmulighederne skyldtes især et underforbrug på budgettet for tilskud. Eftersom mange tilskudsansøgninger var behæftet med fejl eller var af dårlig kvalitet, opfyldte kun en lille del af projekterne alle krav (kriterierne for hhv. støtteberettigelse, udelukkelse, udvælgelse og tildeling).

For at forbedre udnyttelsen af budgettet for tilskud og efter en gennemgang af de hyppigst forekommende fejl, som ansøgerne begik, er forslagsindkaldelse 2005/C 252/06[4] om medfinansierede aktiviteter i løbet af regnskabsåret 2006 og forslagsindkaldelse 2006/C 236/07[5] om medfinansierede aktiviteter i løbet af regnskabsåret 2007 blevet yderligere forenklet, og ordlyden er gjort tydeligere for at hjælpe ansøgerne med at undgå at begå disse fejl. At denne indsats har båret frugt ses af den betydelige stigning i udnyttelsen af budgettet for tilskud i regnskabsåret 2006.

III. Fordeling af finansierede foranstaltninger (udtrykt i forpligtelsesbevillinger)

Den første rapport om Rådets forordning (EF) nr. 814/2000 beskrev, hvordan Kommissionen i perioden 2000–2002 gradvist havde forbedret bestemmelserne for de gennemførte foranstaltninger. Det fremgik også af rapporten, at gennemførelsesbestemmelserne for Kommissionens forordning (EF) nr. 2208/2002 for tilskudsaktiviteter i 2003–2006-perioden var blevet revideret[6]. Det var en stor forbedring af ordningen, der blev enklere og mere gennemskuelig, og der blev indført en bedre evaluering af de foreslåede informationsforanstaltninger, en bedre definition af de budskaber, der skulle formidles, og en bedre formidling. Den årlige forslagsindkaldelse blev gradvist tilpasset og videreudviklet i overensstemmelse med det nye politiske klima, som den fælles landbrugspolitik opererede i. Der var kraftigt fokus på at informere landmænd og den brede offentlighed om ændringer i de politiske tendenser og især om reformen fra 2003 og de følgende, dertil knyttede reformer.

1. Tilskud (kommunikationsforanstaltninger iværksat på initiati v af tredjepartsorganisationer)

I rapporteringsperioden har Kommissionen anvendt midler fra budgetkontoen til at medfinansiere en række foranstaltninger såsom seminarer, konferencer, publikationer, udvekslingsbesøg og andre aktiviteter, der alle både direkte og indirekte har bidraget til at øge EU-borgernes forståelse af den fælles landbrugspolitik.

Der kan ydes tilskud til to slags foranstaltninger, punktforanstaltninger og årlige aktivitetsprogrammer. En punktforanstaltning er et uafhængigt, enkeltstående informationsarrangement af kort varighed, som afholdes på grundlag af et enkelt budget. Eksempler på en specifik foranstaltning i rapporteringsperioden er en konference eller et seminar osv. Et årligt aktivitetsprogram består af et sæt af to-fem punktforanstaltninger.

Den maksimale finansieringssats for ovennævnte foranstaltninger er 50 % af de støtteberettigede omkostninger. Denne sats kan dog øges til 75 % i undtagelsestilfælde som specificeret i gennemførelsesforordningen og beskrevet i forslagsindkaldelsen.

I rapporteringsperioden blev 35 programmer og 70 specifikke aktiviteter medfinansieret. Det skal bemærkes, at hvert program indeholder en række aktiviteter, og at de 35 finansierede programmer indeholdt 99 specifikke aktiviteter, hvilket bringer det samlede tal op på 169 aktiviteter for fire år. Der blev ydet tilskud til 121 konferencer og seminarer, 11 besøg, 22 publikationer, 11 audiovisuelle produktioner og 4 webportaler.

Nedenstående tabel viser antallet af indkomne og godkendte ansøgninger pr. medlemsstat.

Tabel I [pic]

Bilag 1 indeholder en oversigt over de tilskud, der er ydet i rapporteringsperioden. Oplysninger om de enkelte tilskud kan fås på Europa-webstedet: http://ec.europa.eu/agriculture/tilskud/capinfo/index_en.htm

Det er vigtigt at understrege, at et betydeligt antal medfinansierede foranstaltninger nåede ud til et bredt publikum og ikke blot til de direkte deltagere takket være fagpressens og mediernes multiplikatoreffekt. Dette afspejler den øgede vægt, der i de senere års indkaldelser er lagt på bedre formidling af budskaber og vigtigheden af, at ansøgerne fastlægger medieplaner og målgrupper.

Som tidligere skulle mange af modtagerne findes i Belgien, hvor de mest fremtrædende erhvervsorganisationer (f.eks. COPA-COGECA, AEFPR og CEJA) har deres hovedkvarter. Der blev også gennemført mange foranstaltninger i Italien og Spanien, hvilket afspejler det konstant høje antal ansøgninger fra disse lande.

I 2003–2006 indkom der stadig relativt få ansøgninger fra den nordlige del af EU-15. Efter udvidelsen er der indsendt et meget begrænset antal ansøgninger fra de nye medlemsstater. Kommissionens tjenestegrene overvejer mulige årsager til denne situation og vil drøfte, hvilke andre kanaler ud over offentliggørelse af den årlige forslagsindkaldelse i EUT og på Europa-webstedet det vil være hensigtsmæssigt at bruge for at skabe større opmærksomhed om forslagsindkaldelserne. I denne sammenhæng vil der blive lagt ekstra vægt på de særlige forhold i de nye medlemsstater.

I 2003–2006 blev der bl.a. ydet tilskud til seminarer og konferencer om den fælles landbrugspolitik og gennemførelsen af reformen af den fælles landbrugspolitik, WTO, udvikling af landdistrikter, om forholdet mellem landbruget og det omliggende samfund og om udvidelsen.

Enkeltstående organer, der modtog tilskud i denne periode, omfatter EU-dækkende organisationer inden for miljø og udvikling af landdistrikter såsom WWF og EUROMONTANA. Ud over traditionelle modtagere som COPA-COGECA og CEJA blev der også ydet støtte til regionale og lokale myndigheder i medlemsstaterne, medieorganisationer og nationale landmandsorganisationer (ofte medlemmer af EU-dækkende organer) samt enkelte akademiske institutioner. I nogle af de medfinansierede aktiviteter udnyttede modtagerne muligheden for at inddrage andre organisationer som partnere i projektgennemførelsen.

Som tidligere nævnt blev procedurerne for vurdering og evaluering af tilskud forbedret i 2003–2006-perioden. Kravene vedrørende forudgående og efterfølgende evaluering blev videreudviklet i de årlige forslagsindkaldelser. Det skal også erindres, at modtagernes forpligtelser i henseende til selvevaluering af deres aktiviteter indgår som en integrerende del af de tilskudsaftaler, som Kommissionen og modtagerne indgår. Tilskuddene blev tildelt efter en omhyggelig udvælgelsesprocedure. Generaldirektoratet sigter i sin nuværende kommunikationsstrategi på at styrke sin kapacitet til at måle og vurdere de forskellige informationsforanstaltningers indvirkning. Rapporter om tilskuddenes anvendelse vil nu og i fremtiden blive analyseret med henblik på at vurdere den samlede opnåede indvirkning. Dette er også i overensstemmelse med resultaterne af den eksterne evaluering og forordningens målsætninger.

2. Kommunikationsforanstaltninger iværksat på initiativ af Kommissionen

Som i den foregående periode blev der i 2003–2006 finansieret mange aktiviteter på initiativ af Kommissionen, som ofte blev gennemført med ekstern teknisk bistand. Omkring 38 % af budgettet var afsat til disse foranstaltninger i 2003 og 2004, og dette tal steg til 46 % i 2005 henholdsvis 57 % i 2006.

Bilag II indeholder en liste over initiativer iværksat af Kommissionen i 2003–2006 og udgifterne til dem.

Konferencer/seminarer

Konferencer og seminarer var fortsat nogle af de hyppigste aktiviteter. Denne kategori omfatter aktiviteter såsom høringer, seminarer for særlige grupper (journalister, forbrugerorganisationer osv.) samt europæiske og internationale konferencer.

I 2003–2006 fokuserede Kommissionen i stigende grad på at uddybe dialogen med interessenter på tværs af de forskellige EU-politikker. Derfor blev der lagt fornyet vægt på at inddrage en bred vifte af civilsamfundsorganisationer i konferencer og seminarer.

Samarbejdet med andre institutioner blev intensiveret, bl.a. i forbindelse med konferencen om unge landmænd, som Kommissionen og Europa-Parlamentet arrangerede i fællesskab i januar 2005, og konferencen om sameksistens mellem genmodificerede, traditionelle og økologiske afgrøder, som fandt sted den 4.–6. april i Wien og blev arrangeret i samarbejde med det østrigske formandskab. Fokus lå også i høj grad på forberedelserne til udvidelsen.

Deltagelse i/stande på messer og udstillinger

Denne kategori fokuserer på civilsamfundet og inddragelse af alle interesserede organer. Siden 2005 har Kommissionen i stigende grad lagt vægt på kontakten til lokalsamfundet ("going local"), og dette fokus var en afgørende faktor for, at Kommissionen i disse år regelmæssigt deltog i større årlige messer såsom Salon international de l’Agriculture i Paris Internationale Grüne Woche i Berlin samt i messer og udstillinger generelt.

Kommissæren for Landbrug og Udvikling af Landdistrikter, men også andre kommissærer, medlemmer af Europa-Parlamentet og andre ledende politikere var ofte til stede på nationalt og regionalt plan, hvilket øgede mediernes opmærksomhed om Kommissionens deltagelse i disse arrangementer.

Messer vil fortsat være et vigtigt redskab til at nå ud til den brede offentlighed. Som anbefalet i den eksterne evaluering vil der fortsat være fokus på synergi og udvikling af relevante, rammende budskaber og aktiviteter rettet mod offentligheden.

Publikationer

Der blev udarbejdet en lang række både enkeltstående og regelmæssigt udkommende publikationer om især reformen af den fælles landbrugspolitik, udvikling af landdistrikter og WTO.

Generaldirektoratet er ved at gennemgå disse publikationer i lyset af henstillingerne fra evalueringen. Fremover vil der blive udarbejdet flere online-publikationer, bl.a. materiale på de enkelte landes sprog, som kan tilpasses de lokale behov.

Websted

Webstedet "Landbrug og Udvikling af Landdistrikter" har udviklet sig hurtigt i rapporteringsperioden og er en vigtig kilde til specialinformation om den fælles landbrugspolitik og udviklingen af landdistrikter. Ifølge den nylige evaluering bruger de centrale landbrugsorganisationer i udstrakt grad dette websted som informationskilde.

Der er også gjort meget for at gøre den fælles landbrugspolitik mere gennemskuelig. På webstedet er der links, som leder interesserede over til medlemsstaternes websteder, hvor de kan få oplysninger om modtagere af tilskud i henhold til den fælles landbrugspolitik.

Lige så interessant er lanceringen i begyndelsen af 2007 af kommissær Fischer Boels weblog, som udnytter dette nye, hurtigt voksende kommunikationsmiddel. E-mail-tjenesten "Agriculture Newsdigest", som blev oprettet i 2002, udsendes nu regelmæssigt til over 14 000 abonnenter i hele verden.

Webstedet har som kommunikationsværktøj et enormt udviklingspotentiale, og det kan nå ud til nye og yngre målgrupper i den brede offentlighed. Generaldirektoratets nuværende kommunikationsstrategi sigter mod at videreudvikle internetbaseret kommunikation, især i form af interaktive værktøjer.

Opinionsundersøgelser

GD Landbrug foretog regelmæssigt opinionsundersøgelser blandt EU's borgere om den fælles landbrugspolitik og udviklingen af landdistrikter. Den har netop revideret sine spørgsmål i Eurobarometer-undersøgelsen og dermed øget mulighederne for at måle kendskabet til politikken og også for at kunne definere forskellige målgrupper i den brede offentlighed. Dette er også på linje med henstillingerne i den eksterne evaluering.

Besøg

Der er lagt større vægt på at øge kendskabet til Generaldirektoratets besøgsprogram på grund af dets potentiale til at nå ud til den brede offentlighed, både via internettet og over for interesserede uddannelsesinstitutioner. Også dette afspejler henstillingerne i den eksterne evaluering.

IV. Fordelingen af udgifter (forpligtelser og betalinger) mellem tilskud til initiativer iværksat af tredjeparter og informationsforanstaltninger iværksat på Kommissionens initiativ

Tabel 2 |

Budgetpost 05.0806: Forpligtelser og betalinger 2003–2006 |

2003 | 2004 | 2005 | 2006 | 2003–2006 |

(**) | I relation til forpligtelsesåret og det følgende år (n+1-reglen). |

Bilag II: | Oversigt over Kommissionens direkte aktiviteter 2003–2006 |

Bilag III: | Forkortelser |

[1] Beretning fra Kommissionen til Europa-Parlamentet og Rådet om gennemførelsen af Rådets forordning (EF) nr. 814/2000 om informationsforanstaltninger vedrørende den fælles landbrugspolitik (KOM(2003) 235 endelig udg.).

[2] Kommissionens forordning (EF) nr. 1820/2004 af 20. oktober 2004 om ændring af Kommissionens forordning (EF) nr. 2208/2002 om gennemførelsesbestemmelser til Rådets forordning (EF) nr. 814/2000 om informationsforanstaltninger vedrørende den fælles landbrugspolitik (EFT L 320 af 21.10.2004, s. 14).

[3] Europa-Kommissionen, GD AGRI, Kontrakt AGRI 2005/0421, Evaluering af informationspolitikken for den fælles landbrugspolitik, december 2006.

[4] EUT C 252 af 12.10.2005, s. 28.

[5] EUT C 236 af 30.9.2006, s. 71.

[6] Kommissionens forordning (EF) nr. 2208/2002 af 12. december 2002 om gennemførelsesbestemmelser til Rådets forordning (EF) nr. 814/2000 om informationsforanstaltninger vedrørende den fælles landbrugspolitik (EFT L 337 af 13.12.2002, s. 21).

[7] Meddelelse til Kommissionen "Handlingsplan om bedre kommunikation om Europa", (SEK(2005) 985) af 20. juli 2005.